b'\n_START_ARTICLE_\n65 Sibela\n_START_SECTION_\nOdkritje\n_START_PARAGRAPH_\nAsteroid je odkril Ernst Wilhelm Leberecht Tempel (1821 \xe2\x80\x93 1889) 8. marca 1861. Tempel je bil zelo uspe\xc5\xa1en odkritelj kometov. Asteroid Sibela pa je bil njegov drugi odkriti asteroid. Asteroid se imenuje po Sibeli, boginji zemlje.\n_START_SECTION_\nLastnosti\n_START_PARAGRAPH_\nAsteroid Sibela obkro\xc5\xbei Sonce v 6,36 letih. Njegova tirnica ima izsrednost 0,105, nagnjena pa je za 3,548\xc2\xb0 proti ekliptiki. Njegov premer 237,3 km, okrog svoje osi pa se zavrti v 4,041 urah.  Kot asteroid tipa C je temen in sestavljen iz karbonatov. Je eden izmed najve\xc4\x8djih asteroidov v glavnem asteroidnem pasu.\n_START_SECTION_\nOkultacije\n_START_PARAGRAPH_\nPrvo okultacijo so opazovali leta 1979 v takratni Sovjetski zvezi. Z opazovanji so ugotovili, da bi asteroid lahko imel premer okoli 230 km, kar se precej ujema s premerom 237 km, ki ga je dal satelit IRAS (Infrared Astronomical Satellite).\n_START_SECTION_\nNaravni satelit\n_START_PARAGRAPH_\nMed okultacijo so opazili, da bi asteroid lahko imel tudi 11 km veliko luno, ki je oddaljena od asteroida 917 km .'